黎紀君食極唔肥 余凱祺入行前是小肥妹
2024年04月05日 04:01
東網電視
更多新聞短片
25歲香港新演員余凱祺(Kaylee)和黎紀君(Christy)一同出演高智犯罪新片《查無此人》,電影中由Kaylee飾演的瑜伽老師擔起故事主軸,片中她與瑜伽班學生Christy發展好友關係,但一次重大意外令Kaylee人生逆轉。
Kaylee和Christy這對「密友」有多場對手戲,其中一場是兩人於瑜伽班初邂逅展開FF雙殺,拍攝當日兩位女演員穿着瑜伽裝,由於衣服比較緊身,為保持最佳體態,身形已很slim的Christy在中午放飯時揀了個豬扒飯盒,笑言只能食少少,而身形略帶肌肉的Kaylee就選擇雞飯,但她苦笑「好慘」,因為她只能食雞不食飯,雞還要過水後才可以進食。
當日兩位女演員都有交流keep fit心得,Kaylee稱讚Christy好fit,又瘦又slim,令她很羨慕,而Christy稱拍戲時見Kaylee做瑜伽就知道對方有練開,因為對方動作正宗,反而自己會站不穩,Christy說:「我知Kaylee好努力(keep fit),要做多啲帶氧運動,我自己食細咗個胃,曾經因為拍一套劇要做病人,所以練細咗個胃覺得好work。」Kaylee聞後即笑說:「我係咪應該接一個有病嘅角色?可以快啲瘦!我嘅問題就係超大食,就算好勤力做運動,都成日掛住食好多嘢。」不過Christy覺得Kaylee已經好fit,建議對方可以放鬆點,少食多餐。
其實Kaylee入行前曾經是個體重超過50kg的小肥妹,當時是2016年她中六畢業後,在餐廳做兼職,一向食得但身形偏瘦的Kaylee從沒想過自己會變肥,自任職餐廳後她晚晚和同事吃宵夜,有時又跟朋友聚會吃飯,由早到晚都不停食,結果在短短個多月內,由本來的44kg暴肥到超過50kg,體重直線上升,她亦意識到必須減肥,Kaylee說:「後來正常飲食,有段時間仲刻意減肥,每日1400卡路里,不停做運動,每朝同每晚都跑步,burn卡路里又唔敢食得多,只喺食蛋白質先瘦返,但一完咗又反彈,心理狀態唔太開心,有少少暴食,到依家都喺調理緊自己心態,所以真喺明白點解減肥喺終身課題,依家學pole dance就慢慢再firm啲。」